Diari Oficial de la Generalitat Valenciana


Sumari del DOGV 7363, del 18-09-2014 (2014/8489)

ORDE 75/2014, de 16 de setembre, de la Conselleria d'Educació, Cultura i Esport, per la qual es convoquen ajudes per als centres d'educació especial, les unitats d'educació especial en centres ordinaris i els centres d'acció educativa singular (CAES), de titularitat de corporacions locals i privats concertats, per a l'adquisició de llibres de text i de material didàctic i informàtic en el curs 2014-2015.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7363

Data del DOGV
:   18-09-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/8489


Data del document
:   16-09-2014

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 75/2014, de 16 de setembre, de la Conselleria d'Educació, Cultura i Esport, per la qual es convoquen ajudes per als centres d'educació especial, les unitats d'educació especial en centres ordinaris i els centres d'acció educativa singular (CAES), de titularitat de corporacions locals i privats concertats, per a l'adquisició de llibres de text i de material didàctic i informàtic en el curs 2014-2015. [2014/8489]  
La Llei Orgànica 2/2006, de 3 de maig, d'Educació, modificada per la Llei Orgànica 8/2013, de 9 de desembre, per a la millora de la qualitat educativa, en el títol preliminar, capítol I, establix els principis i fins de l'educació, d'acord amb els valors de la Constitució i inspirats, entre altres, en els principis de qualitat de l'educació per a tot l'alumnat, independentment de les seues condicions i circumstàncies, i en l'equitat, que garantisca la igualtat de drets i oportunitats que ajuden a superar qualsevol discriminació i que actue com a element compensador de les desigualtats personals, culturals, econòmiques i socials, amb especial atenció a les que es deriven de qualsevol tipus de discapacitat.  
  
L'esmentada llei orgànica establix en el títol segon, Equitat en l'educació, capítol I, Alumnat amb necessitat específica de suport educatiu, entre altres, el principi que correspon a les administracions educatives assegurar els recursos necessaris perquè els alumnes i les alumnes que presenten necessitats educatives especials, per dificultats específiques d'aprenentatge o per condicions personals, puguen assolir els objectius establits amb caràcter general per a tot l'alumnat. També establix que les administracions educatives podran col·laborar amb altres administracions o entitats públiques o privades sense ànim de lucre, institucions o associacions per a facilitar l'escolarització i millor incorporació d'este alumnat al centre educatiu.  
Així mateix, en l'article 80 establix que, amb la finalitat de fer efectiu el principi d'igualtat en l'exercici del dret a l'educació, les administracions públiques desenrotllaran accions de caràcter compensatori en relació amb les persones, grups i àmbits territorials que es troben en situacions desfavorables, per a la qual cosa proveiran els recursos econòmics i els suports necessaris per a això. I que les polítiques d'educació compensatòria reforçaran l'acció del sistema educatiu de manera que s'eviten desigualtats derivades de factors socials, econòmics, culturals, geogràfics, ètnics o d'una altra índole.  
La Conselleria d'Educació, Cultura i Esport ha desenrotllat actuacions de caràcter compensador tant per a l'alumnat amb necessitats educatives especials com per a l'alumnat en situació de desavantatge per raons de capacitat econòmica, nivell social o lloc de residència.  
  
Així, amb la finalitat de complir estes disposicions, en el marc de la col·laboració institucional entre l'Administració local, institucions privades i Administració autonòmica, per a millorar la qualitat del servici educatiu, la Conselleria d'Educació, Cultura i Esport considera convenient publicar una orde de convocatòria d'ajudes per als centres d'educació especial, les unitats d'educació especial en centres ordinaris i els centres d'acció educativa singular (CAES), de titularitat de corporacions locals i privats concertats, per a l'adquisició de llibres de text i de material didàctic i informàtic en el curs 2014-2015, per a ús del seu alumnat i constituir per mitjà del reciclatge d'estos un fons de llibres.  
  
En virtut de les atribucions que em conferix l'article 47.11 del Text Refós de la Llei d'Hisenda Pública de la Generalitat Valenciana, vista la proposta del director general de Centres i Personal Docent, de data 10 de setembre de 2014, i de conformitat amb esta,  
  
  
ORDENE  
  
Primer. Objecte  
1. Es convoquen ajudes per als centres d'educació especial i les unitats d'educació especial en centres ordinaris de titularitat de corporacions locals i privats concertats a la Comunitat Valenciana, per a gastos corrents derivats de l'adquisició de llibres de text i material didàctic i informàtic adaptats a les necessitats del seu alumnat, d'acord amb els requisits i procediment que s'establix en l'annex I d'esta orde.  
  
2. Es convoquen ajudes per als centres d'acció educativa singular (CAES) privats concertats de la Comunitat Valenciana, per a gastos corrents derivats de l'adquisició de llibres de text i material didàctic i informàtic, adaptats a les necessitats del seu alumnat, d'acord amb els requisits i procediment que s'establix en l'annex I d'esta orde.  
  
3. Els centres, per mitjà del reciclatge, constituiran un fons de llibres de text i material didàctic i informàtic.  
  
Segon. Naturalesa jurídica i règim aplicable  
1. Les ajudes que es concedixen tindran el caràcter de subvenció i es regiran pel que establix la Llei 38/2003, de 17 de novembre, General de Subvencions; el Reial Decret 887/2006, de 21 de juliol, pel qual s'aprova el seu reglament, i el Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana.  
2. Estes ajudes es concediran pel procediment de concurrència, d'acord amb l'article 22 de la Llei 38/2003, de 17 de novembre, General de Subvencions, que també permet el prorrateig entre els beneficiaris de la subvenció, i l'article 55 del Reglament General de Subvencions aprovat per Reial Decret 887/2006, de 21 de juliol.  
  
Tercer. Crèdit de la convocatòria  
1. El crèdit màxim per al finançament d'esta convocatòria serà de 350.000 euros, amb càrrec a la línia de subvenció T0067000, del capítol IV, de la secció, servici, centre gestor i programa 30.58.77.165.27 per a l'exercici 2014.  
2. L'esmentat import podrà ser minorat quan, en el marc de les polítiques d'estabilitat pressupostària i sostenibilitat financera, s'adopten mesures de no-disponibilitat que afecten els crèdits de la línia de subvenció que el finança.  
3. Estes ajudes podran comptar amb la col·laboració del Ministeri d'Educació, Cultura i Esport a través del programa per al finançament de llibres de text i material didàctic i informàtic.  
  
Quart. Compliment del Decret 147/2007, de notificació a la Comissió Europea  
La present convocatòria, de conformitat amb l'article 7.4 del Decret 147/2007, de 7 de setembre, del Consell, pel qual regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques (DOCV 5596, 11.09.2007), no necessita ser notificada a la Comissió Europea per no reunir els requisits dels articles 107 i 108, del Tractat de Funcionament de la Unió Europea, en la mesura que no afecta els intercanvis comercials entre els estats membres.  
  
DISPOSICIÓ ADDICIONAL  
  
Única  
Es delega en el director general de Centres i Personal Docent la facultat de concedir les ajudes per a l'adquisició de llibres de text i de material didàctic i informàtic i se l'autoritza perquè dicte les resolucions necessàries per a l'execució d'esta orde.  
Així mateix, es delega en el director general de Centres i Personal Docent la resolució dels expedients de reintegrament de la subvenció que siguen pertinents i se l'autoritza per a l'ampliació dels terminis de presentació de sol·licituds, de conformitat amb l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com excepcionalment el termini de resolució de la present convocatòria, de conformitat amb l'article 42.6 de la dita llei, quan les circumstàncies ho aconsellen per a l'execució d'esta orde.  
  
DISPOSICIÓ FINAL  
  
Única  
Esta orde produirà efectes a partir de l'endemà de ser publicada en el Diari Oficial de la Comunitat Valenciana.  
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la jurisdicció contenciosa administrativa, contra esta orde, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la consellera d'Educació, Cultura i Esport en el termini d'un mes a comptar de l'endemà de la publicació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
  
València, 16 de setembre de 2014  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
  
ANNEX I  
  
Base 1. Objecte  
1. Els centres d'educació especial i les unitats d'educació especial en centres ordinaris de titularitat de corporacions locals i privats concertats a la Comunitat Valenciana podran sol·licitar una ajuda econòmica per a gastos corrents derivats de l'adquisició de llibres de text i de material didàctic i informàtic adaptats a les característiques i necessitats del seu alumnat.  
2. Els centres d'acció educativa singular privats concertats, ateses les situacions socioeconòmiques de les famílies del seu alumnat, podran sol·licitar una ajuda econòmica per a gastos corrents derivats de l'adquisició de llibres de text i de material didàctic i informàtic.  
  
3. Els llibres de text i el material didàctic i informàtic adquirit pels centres constituiran, per mitjà del reciclatge, un fons de llibres i material didàctic i informàtic.  
  
Base 2. Requisits i obligacions dels centres beneficiaris  
1. Els centres que participen en esta convocatòria hauran de complir com a beneficiaris els requisits establits en l'article 13 de la Llei 38/2003, de 17 de novembre, General de Subvencions.  
2. Els centres beneficiaris hauran de complir les obligacions establides en l'article 14 de la Llei 38/2003, de 17 de novembre, General de Subvencions, així com la resta de disposicions que consten en esta orde.  
  
  
Base 3. Model i termini de presentació de sol·licituds  
1. El model de sol·licitud es publica com a annex II d'esta orde. Tant el model com les instruccions per a la tramitació de l'ajuda estaran disponibles en la pàgina web ?http://www.cece.gva.es/ocd/areacd/val/abc/ajudesllibres.asp?.  
2. Els centres hauran d'omplir la sol·licitud d'ajuda i l'informe estadístic de l'alumnat matriculat en el centre per al curs 2014-2015 que figura com a annex III d'esta orde. L'esmentada sol·licitud haurà de ser impresa i firmada i, junt amb la documentació establida en la base 4, serà dirigida a la Direcció General de Centres i Personal Docent i presentada preferentment en el registre d'entrada de la Conselleria d'Educació, Cultura i Esport o en els registres d'entrada de les direccions territorials d'Educació, Cultura i Esport o en qualsevol dels mitjans establits en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i d'acord amb l'article 6.3 del Decret 130/1998, de 8 de setembre, del Govern Valencià, de registre d'entrada i eixida de sol·licituds, escrits, comunicacions i documents de l'Administració de la Generalitat Valenciana (DOGV 3339, 28.09.1998).  
  
3. El termini de presentació de sol·licituds serà de quinze dies hàbils a comptar de l'endemà de la publicació d'esta convocatòria en el Diari Oficial de la Comunitat Valenciana.  
  
Base 4. Documentació a aportar  
1. Els centres hauran de presentar, junt amb la sol·licitud que consta com a annex II i l'informe estadístic que consta com a annex III, la documentació següent:  
- Declaració responsable de la titularitat del centre de no incórrer en cap de les circumstàncies establides en l'article 13 de la Llei 38/2003, General de Subvencions, que impedixen obtindre la condició de beneficiari d'esta convocatòria de subvencions, que consta en l'apartat B de la sol·licitud.  
- Declaració responsable de compromís de compliment de les obligacions que es deriven de la recepció de la subvenció, que consta en l'apartat B de la sol·licitud.  
2. Document de domiciliació bancària, segons el model establit en l'Orde 18/2011, de 17 de juny, de la Conselleria d'Economia, Hisenda i Ocupació, per la qual es regula la comprovació i el procediment de registre de comptes bancaris de les persones físiques i jurídiques que es relacionen econòmicament amb l'Administració de la Generalitat (DOCV 6548, 21.06.2011). Este model de domiciliació bancària està disponible en la pàgina web ?http://www.cece.gva.es/ocd/areacd/val/abc/ajudesllibres.asp?.  
3. Segons corresponga en funció de la titularitat del centre, la documentació següent:  
a) Centres de titularitat de corporacions locals de la Comunitat Valenciana:  
Certificat de l'acord del ple de la corporació pel qual s'autoritza la participació en la present convocatòria.  
En el cas de corporacions locals que gestionen el centre a través d'alguna modalitat de gestió indirecta, esta serà del 100 %, i serà necessari aportar la documentació actualitzada que acredite la relació jurídica de la corporació local amb l'entitat que explota el centre (contractes i plecs preparatoris d'esta).  
b) Centres concertats de titularitat privada:  
- Documentació acreditativa de la capacitat del firmant de la sol·licitud per a representar l'entitat (document públic o certificació de l'acord adoptat per l'òrgan de govern que corresponga). La persona firmant podrà optar entre autoritzar la Conselleria d'Educació, Cultura i Esport perquè verifique la seua identitat o aportar una còpia del seu DNI.  
- Fotocòpia compulsada de la targeta de persones jurídiques i entitats en general, en què conste el CIF de la titularitat del centre, com a entitat sol·licitant.  
4. Acreditació d'estar al corrent de les seues obligacions tributàries i amb la Seguretat Social:  
- Certificat actualitzat de l'Administració de la Seguretat Social que acredite que l'entitat es troba al corrent de les seues obligacions amb la Seguretat Social  
- Certificat actualitzat de la delegació corresponent de l'Agència Estatal de l'Administració Tributària que acredite que l'entitat es troba al corrent de les seues obligacions tributàries amb la hisenda estatal.  
  
- Certificat actualitzat de la Conselleria d'Hisenda i Administració Pública de la Generalitat que acredite que l'entitat es troba al corrent de les seues obligacions tributàries amb la hisenda autonòmica valenciana.  
  
La presentació dels certificats anteriors es podrà substituir per l'autorització a la Conselleria d'Educació, Cultura i Esport a accedir a la informació proporcionada per l'Agència Estatal de l'Administració Tributària, per l'Administració de la Seguretat Social i per l'Administració tributària de la Generalitat de trobar-se al corrent en el compliment de les seues obligacions tributàries i amb la Seguretat Social, i a obtindre, a través de les administracions públiques corresponents, les dades necessàries per a la verificació de les dades personals en el Sistema de Verificació de Dades de Residència i Identitat. En l'apartat C del annex II de la sol·licitud s'inclou l'autorització respecte d'això.  
  
Tots els documents que s'aporten han de ser originals o fotocòpies compulsades. Les compulses de les fotocòpies les han d'efectuar els registres que hagen de remetre la documentació, sempre que este registre pertanga a l'Administració General de l'Estat o a qualsevol administració de les comunitats autònomes, o a alguna de les entitats que integren l'Administració local, si en este últim cas ha subscrit el corresponent conveni, d'acord amb els articles 38.4 apartats a i b i 38.5 de la Llei 30/1992, de Règim Jurídic de les Administracions Públiques i del Procediment Administratiu Comú, i amb l'article 6.3 del Decret 130/1998, de 8 de setembre, del Govern Valencià, de registre d'entrada i eixida de sol·licituds, escrits, comunicacions i documents de l'Administració de la Generalitat Valenciana.  
  
  
Base 5. Comissió avaluadora  
1. Es crea una comissió avaluadora, que efectuarà la valoració de les sol·licituds presentades d'acord amb els criteris fixats en les bases d'esta convocatòria i que estarà formada pels membres següents:  
  
- El subdirector general de Centres Docents de la Direcció General de Centres i Personal Docent, a qui correspondrà la presidència.  
- El cap del Servici de Títols, Beques i Ajudes a l'Estudi, de la Direcció General de Centres i Personal Docent.  
- Un representant de les associacions de pares i mares d'alumnes, que forme part de la Mesa de Pares i que siga proposat per esta mesa.  
  
- Un representant de les associacions d'alumnes, que forme part de la mesa d'alumnes i que siga proposat per esta mesa.  
- Un inspector nomenat per la Inspecció General d'Educació.  
- Un director o titular d'un centre docent, nomenat pel director general de Centres i Personal Docent.  
- Els caps de la Secció de Centres de les direccions territorials d'Educació, Cultura i Esport.  
- Un funcionari de la Direcció General de Centres i Personal Docent, designat pel director general de Centres i Personal Docent, que exercirà les funcions de secretari.  
En cas d'absència del president o presidenta, o del secretari o secretària, serà substituït per un funcionari de la Direcció General de Centres i Personal Docent, designat pel director general. En cas d'absència d'algun cap de la Secció de Centres de les direccions territorials d'Educació, Cultura i Esport, podrà ser substituït per la persona que designe el director territorial corresponent.  
2. El funcionament d'este òrgan s'ajustarà al que disposen les normes contingudes a este efecte en el capítol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Base 6. Criteris per a fixar la dotació econòmica  
1. Finalitzat el termini de presentació de sol·licituds, verificades les dades de matrícula dels centres sol·licitants per part dels departaments corresponents de la Conselleria d'Educació, Cultura i Esport, així com el compliment de la resta de requisits previstos en esta orde, es reunirà la comissió avaluadora, que emetrà un informe en què es concrete el resultat de l'avaluació i supervisió efectuada.  
2. El crèdit disponible es distribuirà entre tots els centres participants amb el criteri següent: a cada centre li correspondrà una dotació econòmica que serà el resultat de multiplicar el nombre d'alumnes matriculats en el curs 2014-2015, en els centres i unitats objecte d'esta convocatòria, per un mòdul econòmic de fins a un màxim de 105 euros per alumne.  
  
Base 7. Resolució  
1. El Servici de Títols, Beques i Ajudes a l'Estudi, com a òrgan instructor del procediment, vist l'expedient, l'informe de la comissió avaluadora i que no han de ser tinguts en compte altres fets ni altres al·legacions i proves que les ja adduïdes pels centres participants, de conformitat amb l'article 24, punt 4, de la Llei General de Subvencions, emetrà un informe de conformitat i formularà la proposta de concessió i denegació de les dotacions per a l'adquisició de llibres de text al director general de Centres i Personal Docent perquè la resolga.  
  
2. El director general de Centres i Personal Docent, per delegació de la consellera d'Educació, Cultura i Esport, dictarà la resolució assignant als centres una dotació econòmica d'acord amb la dita proposta i amb la disponibilitat pressupostària. En esta resolució constaran els centres beneficiaris i la dotació econòmica assignada, així com, si és el cas, els centres exclosos i els motius de denegació.  
3. Esta resolució es publicarà en el Diari Oficial de la Comunitat Valenciana, i en la pàgina web de la Conselleria d'Educació, Cultura i Esport ?http://www.cece.gva.es/ocd/areacd/val/abc/ajudesllibres.asp?. Els centres també penjaran en el seu tauler d'anuncis una còpia d'esta resolució.  
  
Base 8. Mode de justificació de la subvenció i termini de presentació del compte justificatiu  
1. El mode de justificar la subvenció concedida serà per mitjà de compte justificatiu, que haurà de presentar-se en el termini que s'establisca en la resolució de la convocatòria. En tot cas, el compte justificatiu es presentarà amb anterioritat a la finalització de l'exercici pressupostari 2014.  
2. La documentació que la titularitat del centre ha de presentar davant de la Direcció General de Centres i Personal Docent és la següent:  
a) Relació de les factures, d'acord amb el model que consta com a annex IV.  
b) Les factures abonades en l'exercici 2014 fins a la data en què finalitze el termini de justificació, que corresponguen als gastos ocasionats per la compra de llibres de text i material didàctic i informàtic, per al curs 2014-2015. En estes factures han de constar la denominació del proveïdor, el seu NIF, nombre d'orde, data i concepte del gasto, inclòs l'IVA, i dirigida a la titularitat del centre.  
Tots els documents que s'aporten han de ser originals o fotocòpies compulsades. Les compulses de les fotocòpies han de ser efectuades pel registre on es presente la documentació, sempre que este pertanga a l'Administració General de l'Estat o a qualsevol administració de les comunitats autònomes, o a la d'alguna de les entitats que integren l'Administració local, si en este últim cas s'ha subscrit l'oportú conveni, d'acord amb els articles 38.4 apartats a i b i 38.5 de la Llei 30/1992, de Règim Jurídic de les Administracions Públiques i del Procediment Administratiu Comú, i amb l'article 6.3 del Decret 130/1998, de 8 de setembre, del Govern Valencià, de registre d'entrada i eixida de sol·licituds, escrits, comunicacions i documents de l'Administració de la Generalitat Valenciana.  
  
Base 9. Compatibilitats  
Estes ajudes són compatibles amb les concedides per altres administracions públiques o entitats privades per a l'adquisició de llibres de text i de material didàctic i informàtic, d'acord amb l'article 19.2 i 3 de la Llei General de Subvencions, sempre que la suma no supere el cost dels llibres de text i de material didàctic i informàtic necessari per al curs.  
  
  
Base 10. Pagament de la subvenció  
La dotació econòmica es transferirà al compte corrent designat per la titularitat dels centres, que s'abonarà, amb càrrec a la línia de subvenció T0067000, del capítol IV, de la secció, servici, centre gestor i programa 27.38.93.977.26, per a l'exercici 2014.  
  
Base 11. Causes de reintegrament  
1. De conformitat amb l'article 37 de la Llei General de Subvencions, serà procedent el reintegrament per part del centre receptor de les quantitats percebudes i l'exigència de l'interés de demora, des del moment del pagament de la subvenció fins a la data en què s'acorde el reintegrament, en els casos següents:  
a) Obtenció de la subvenció falsejant les condicions requerides per a això o ocultant aquelles que haurien impedit esta obtenció.  
b) Incompliment total o parcial de l'objecte de l'activitat.  
c) Incompliment de l'obligació de justificació o la justificació insuficient en el termini assenyalat en la base huit d'esta orde, en els termes establits en l'article 30 de la Llei General de Subvencions.  
d) Incompliment de l'obligació d'adoptar les mesures de difusió contingudes en la base 7.3 d'esta orde de convocatòria.  
e) Resistència, excusa, obstrucció o negativa a les actuacions de comprovació i control financer previstes en l'article 14 de la Llei General de Subvencions, així com l'incompliment de les obligacions comptables, registrals o de conservació de documents quan d'això es derive la impossibilitat de verificar l'ús donat als fons percebuts, el compliment de l'objectiu, la realitat i la regularitat de les activitats subvencionades.  
  
f) La concurrència de subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, quan sumades ambdós subvencions supere el cost de l'activitat subvencionada serà procedent el reintegrament de l'excés obtingut sobre el cost de l'activitat subvencionada, així com l'exigència de l'interés de demora corresponent.  
g) Incompliment de qualsevol de les condicions i obligacions imposades als beneficiaris amb motiu de la concessió de la subvenció.  
  
2. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per part d'altres administracions o ens públics o privats la suma de les quals supere el cost de l'activitat subvencionable donarà lloc a la modificació de la resolució de concessió.  
  
3. El reintegrament l'haurà d'efectuar el beneficiari per mitjà d'una transferència bancària o un xec nominatiu a favor de la Conselleria d'Hisenda i Administració Pública de la Generalitat per l'import resultant de les quantitats sobrants per qualsevol de les causes enumerades en esta base. La còpia de la transferència bancària o el xec nominatiu hauran de ser remesos a la Direcció General de Centres i Personal Docent perquè en prenga coneixement i els tramite, respectivament.  
4. El procediment de reintegrament de les quantitats indegudament percebudes l'iniciarà la Direcció General de Centres i Personal Docent, la qual notificarà a la titularitat del centre l'import de la subvenció que ha de ser reintegrat a la Generalitat, l'obligació que ha resultat incomplida i la motivació que justifica el reintegrament. Este procediment ha de garantir la preceptiva audiència a la persona interessada, abans de l'elaboració de la resolució definitiva. Esta serà notificada igualment a la titularitat del centre i tindrà naturalesa de liquidació definitiva a efecte del còmput del cobrament del deute.